China koloniseer in Afrika
Op sosiale media is berig dat China ŉ lening van R33,4 miljard aan die regering toegestaan het om spesifiek Eskom te help en dat indien die paaiemente in hierdie geval enigsins agterstallig sou raak, China vir Eskom in geheel sou oorneem. Hoe waar dit is, kan ons nie sê nie, maar verder berigte lui dat China tans o.m. in die volgende gevalle in Afrika koloniseer:
In Somalië het China ingestem om die Mogadisjoe handelshawe te herbou teen $200 miljoen, op voorwaarde dat dit eksklusiewe visvang regte aan die 3 000 km Somaliese kus kry en gedeeltelike eienaarskap van die hawe neem, totdat die lening afgelos is.
China het $325 miljoen aan Uganda geleen om Entebbe Lughawe op te gradeer, op voorwaarde dat China volle beheer oor die lughawe neem.
China het $2,3 miljoen aan Uganda geleen vir konstruksie van die nasionale spoornetwerk, vermoedelik om die vervoer van Ivoor, renosterhorings en ander bedreigde spesies uit Afrika te vergemaklik. Hierdie is net ŉ ingeligte vermoede en is nog nie formeel bevestig nie.
m.v. lenings teen onbekende bedrae het China in vyf Afrikalande alle boerderyregte bekom, nl. Kenia, Oeganda, Somalië, Rwanda en Suid-Soedan.
Ook in Suid-Afrika is China besig om hom in te grawe, met bv. die Chinese stad in aanbou reg langs Sandton en met die Musina-Makhado ekonomiese sone naby Nelspruit.
Hierdie is slegs maar die oortjies van die seekoei, maar die geelligte flikker skerp en duidelik.
Ondanks al die diskriminasie teen Afrikaans as taal en die pogings van die regering en ander owerhede om Afrikaans om elke hoek en draai in te kort of af te sny, styg Afrikaans ver uit bokant enige ander taal in die land insluitende Engels. So is die meeste boeke wat in SA verkoop word, in Afrikaans en floreer die Afrikaanse uitgewersbedryf; die Afrikaans sprekende samelewing in samewerking met rolspelers in die skoolstelsel is besig om primêre en sekondêre onderwys in Afrikaans uit te bou; die Afrikaanse universiteitswese word in die private sektor weer van onder af opgebou.; die Afrikaanse media aan die regse spektrum wen al meer veld; en aanhoudend sien die een na die ander Afrikaanse film die lig.
Afrikaans is dus steeds besig om as ŉ lewenskragtige taal in gehalte van wêreldklas van krag tot krag te gaan en bewys daagliks dat dit tops is.
Verstommende rassistiese dubbele standaarde
Die skreiende dubbele standaarde in rassisme wat tans hoogty vier in SA, is eenvoudig verstommend. So bv.:
Word feitlik op ‘n daaglikse basis blankes deur swart mense wreedaardig vermoor, soos om slegs 'n enkele onlangse voorbeeld te noem: Gert Burger (65) van Kroonstad wat in sy motorhuis doodgesteek en onder ‘n plastiekseil weggesteek is.
Elize Vermeulen (58) op hul plaas in Makwassie op 19 Februarie 2019 deur twee swart aanvallers in hul huis oorval, wreed verkrag en ontvoer en kon ontvlug toe die aanvallers met die bakkie ‘n ongeluk maak.
Blanke kinders uit kinderhuise te Ladysmith en Newcastle in KZN word summier deur swart amptenare verwyder en in ander plekke geplaas sonder hul medikasie, blykbaar oor ‘rassisme’. Van die kinders het letterlik weggeloop terug na die kinderhuise as hul enigste tuiste.
‘n Senior ondersoeker by die SAID, Helena Lubbe, word in hegtenis geneem omdat sy na bewering die k*****-woord gebruik het teenoor ‘n skoonmaker, word in ‘n vuil tronksel geboender saam met misdadigers, word op borgtog van R1 000 vrygelaat en moes agt maande lank hofsittings bywoon, voordat sy vrygespreek is en met haar werk kon aangaan.
In al hierdie gevalle piep die hoofstroommedia kwalik, terwyl die MRK dit glad nie opneem nie. Dit gaan in sekere sin maar net verby as een van daardie dinge. Maar, o wee, as 'n blanke net skeef kyk vir 'n swart persoon, dan hang die hoofstroommedia dit aan die groot klok, terwyl radikale swartes gal braak en die regering wetgewing voorlê duidelik daarop gemik om “rassisme” en “haatspraak” deur blankes te kriminaliseer en met tronkstraf strafbaar te maak.
Hierdie toedrag van sake is niks minder as onverklaarde burgeroorlog teen blanke SA burgers nie. Hoe lank gaan blankes en in besonder Afrikaners stilswyend toekyk? Het hulle 'n politieke voorhoede om vir hulle op te staan en die waarheid by die naam noem?
ongeregtigheid in hof,
Mees insiggewende nuushooftrekke van die week
Uit die talle nuushooftrekke wat deur DitsemBlits hierdie week uitgestuur is, onderstreep ons die volgende as die sewe mees insiggewende:
Mmusi Maimane van DA vra hoe is dit dat terwyl SA ŉ kragkrisis het, bou Chinese in die Musina-Makhado Spesiale Ekonomiese Sone in Limpopo ŉ 4600 MW steenkoolkragstasie net vir hulself?
Blanke kinders uit kinderhuise te Ladysmith en Newcastle in KZN summier deur swart amptenare verwyder en in ander plekke geplaas sonder hul medikasie, blykbaar oor ‘rassisme’; van die kinders loop weg terug na die kinderhuise as hul enigste tuistes
Uitstaande punte van Begroting gister deur Min. Tito Mboweni in Parlement: Besteding oorskry inkomste met R243 miljard / Om tekort aan te vul moet elke dag R1,2 miljard geleen word / Rente per dag om skuld te finansier R1 miljard per dag / Mboweni sê staatsondernemings moet waai / R23 miljard vir Eskom sonder om sy skuld oor te neem / Geen voorsiening vir Nasionale Gesondheidsversekering (NGV) / SAID het in vorige boekjaar R42,8 miljard te min geïn
Volgens SA Nasionale Weermag, wat as noodmaatreël ingeroep is om te help met rehabilitasie van ergbesoedelde Vaalrivier, sê R1 miljard is nodig vir die projek; om egter te sien hoe ergbesoedeld die Vaaldam is, volg hierdie videoskakel
Dit gons op sosiale media oor maneuvers van SA Nasionale Weermag op Kaapse strand om paraatheid te toon – projek in fiasko verval – volg hierdie videoskakel
Wat gaan regtig aan by Eskom?
Met die verstommende getuienis lewering oor die twee kommissies van ondersoek na staatskaping nl. die Zondo- kommissie en die Mokgoro- kommissie, kruip ook t.o.v. Eskom al meer wurms en slange uit. Hoe Eskom misbruik is om miljarde der miljarde rand te steel, is eenvoudig vreemder as fiksie.
Die vraag is egter, wat presies gaan tans aan by Eskom en in watter mate is die nasionale kragvoorsiener in staat om noodsaaklike volhoubare elektrisiteit vir die land te voorsien? Die nare waarheid is dat sou die netwerk landswyd platval, dan sou dit letterlik nag wees in Suid-Afrika, op die korttermyn altans, totdat alternatiewe kragvoorsiening in plek gestel is.
Konflikterende syfers omtrent Eskom word genoem, maar redelik betroubaar lyk dit asof die nasionale kragvoorsiener tans opgeloopte skuld het van R419 miljard, wat beteken dat dit jaarliks R45,2 miljard nodig het om hierdie skuld te diens. Die afgelope boekjaar het Eskom egter slegs R26,6 miljard gegenereer, wat weer beteken dat dit R18,5 miljard tekort het op sy skuldfinansiering.
Terselfdertyd het Eskom-verkope gedaal met 0,8%, wat meegebring het dat inkomste slegs met 2,7% kon styg – ver minder as wat nodig is om bedryfskoste en skuldfinansiering te dek. Gegrond op hierdie syfers word geprojekteer dat die skuld van Eskom oor die volgende drie jaar kan eskaleer na R600 miljard.
Eskom het tans 'n staatswaarborg van R350 miljard om sy finansies te dek, waarvan R337 miljard reeds opgebruik is. In die begroting vandeesweek in die Parlement is R230 miljard vir Eskom geoormerk en word dit aangewend in paaiemente van R23 miljard per jaar oor 10 jaar.
Na berig word, het Eskom tans vir 11 van sy kragstasies nie voldoende steenkool nie en moet die tekort aangevul word deur duur dieselaankope – ŉ kritieke bottelnek in die voortgesette funksionering van die kragvoorsiener. Daarby is die twee nuwe kragstasies Medupi en Kusile pas in werking gestel, maar is dit van so swak konstruksie dat onmiddellike herstelwerk van R8 miljard noodsaaklik is.
Ander verswarende feite is dat die onbetaalde skuld van munisipaliteite aan Eskom in totaal blykbaar sowat R30 miljard beloop, waarvan Soweto alleen sowat R14 miljard skuld; grootskaalse onwettige aftappings uit die nasionale kragnetwerk; ver te groot personeelkorps; patetiese wanbestuur oor meer as twee dekades; erg verouderde infrastruktuur en agterstallige instandhouding; en die miljarde rand uit Eskom waarmee die Guptas in Dubai sit.
Daar is ook op sosiale media daarop gewys dat pres. Ramaphosa en Minister van Energie Jeff Radebe getroud is met twee susters van Patrice Motsepe, eienaar van ook die grootste energiemaatskappy in die land African Rainbow Energy & Power (AREP). Van laasgenoemde is Brian Dames, vorige Eskom hoof, die uitvoerende hoof en dat dit alles inpas by die beoogde ontbondeling van Eskom. Hoeveel steek daar in hierdie en hoe speel dit uit in die praktyk?
By dit alles word op sosiale media berig dat die Chinese regering verlede jaar ŉ R33,4 miljard lening vir Eskom toegestaan het, op voorwaarde van 20 terugbetaalpaaiemente oor 10 jaar beginnende Junie 2019; in geval van wanbetaling dan neem China Eskom in geheel oor. Hoe waar is hierdie berig of gerug?
Hoe dit ookal is, volgens energiekundige Ted Blom in ‘n TV-onderhoud kan deur doeltreffende bestuur en besnoeiings by Eskom met feitlik onmiddellike effek sowat R100 miljard per jaar bespaar word, wat beteken dat Eskom binne sowat vier jaar uit sy skuldstrik kan wees. Kan deur die herindiensname van voormalige Eskom-ingenieurs en opgeleide personeel dit bewerkstellig word?
Wat gaan dus regtig by Eskom aan? Wat egter moed gee, is die openhartige getuienisse tans voor die kommissies van ondersoek en die opregte verontwaardiging onder opposisiepartye en die algemene publiek, insluitende talle swart mense en dat hieruit tog ŉ wonderbaarlike regruk-aksie sal spruit, ook vir die langtermyn.
Internet in Afrikaans
Van Aitsa.com is die volgende selfverduidelikende media vrystelling ontvang:
“Van bestelling tot telefoonoproep, van faktuur tot nasorgdiens sonder sukkel, huppel, of haak. Aitsa.com sal internetdienste in Afrikaans aan kliënte lewer en internetkonnektiwiteit aan verbruikers deur optiesevesel- en ADSL-netwerke bied.
“Aitsa.com as ‘n inisiatief van Metrofibre Networx (MFN) is nie net Afrikaans nie, maar bied ook 100% onbeperkte (“uncapped”); ongevormde (“unshaped”) en ongeriemde (“unthrottled”) veselinternetpakkette vanaf R659 per maand. Aitsa.com is tans beskikbaar op die Openserve- en Metrofibre-vesel-infrastruktuur, maar sal binnekort op alle veselnetwerke beskikbaar wees.”
Vir meer besonderhede, besoek www.aitsa.com.
Jaarliks stel Ditsem Nuus as Afrikaanse koerant gebaseer te Orania, ŉ Geloftefeeskalender saam van Geloftefeeste wat nie net in SA gehou word nie, maar selfs in die buiteland. Hierdie Kalender word in die gedrukte koerant gepubliseer sowel as op die Internet en op die Facebookblad van die Kalender. Gerieflikheidshalwe is hierby die skakel na die Facebookblad en die 2018 Geloftefeeskalender.
Gesien ook die groter prentjie van die huidige omstandighede in die land en ook dié rakende die Afrikaner, word dit noodsaakliker geag as ooit tevore dat die Afrikaner as volk moet vashou aan die Gelofte van Bloedrivier, dit deurentyd onderhou en ook uitleef. Die Gelofte is nie net vir 16 Desember nie, maar behoort ook prakties in sy implikasies dwarsdeur die jaar uitgeleef te word.
As een manier van uitlewing of om dit te fasiliteer, het Ditsem Nuus die spesiale Facebookblad vir die Geloftefeeskalender geskep en word almal wat betrokke is by Geloftefeeste genooi om insette rakende hul Geloftefees en die Gelofte self op die blad te maak. Plaas gerus veral foto’s van jou Geloftefees en laat weet ook nuus omtrent beplanning vir die fees vanjaar DV.
Wat insette betref, word vriendelik die volgende gevra: Nie meer as 10 foto’s per fees nie / Geen negatiewe of neerhalende kommentaar teenoor enige iemand of groep nie / Geen rassisme nie / Geen partypolitiek nie / Bly by die Gelofte en die betekenis daarvan vir die Afrikanervolk / Goeie Afrikaanse taalgebruik / Daar mag verskillende standpunte wees, maar mag die Heilige gees gee dat daar oor die Gelofte eensgesindheid sal wees.
Ditsem Nuus behou die reg voor om inhoud van die Facebookblad te redigeer. Ons sien egter uit na lewendige, interaktiewe en informatiewe bespreking oor en rondom die Gelofte en die betekenis daarvan vir die Afrikaner.
Kom ons skep sodoende ŉ netwerk van Afrikaners bona fide oor die Gelofte en die toekoms van ons volk. Terwyl die insette van die mense met ervaring nodig is, word ook uitgesien na die betrokkenheid van die jeug.
Hoekom is Ditsem Nuus passievol oor Afrikaner Volkskap en word daarna gestreef om dit vanjaar verder te bevorder? Dit is omdat uit die Bybel blyk dat vier samelewingsverbande vir God belangrik is: Huwelike / Gesinne met ouers en kinders / Families / en dan Volke, wat soos ŉ goue draad reg deur die Bybel loop.
Daarom word die siening gehuldig dat die Afrikanervolk ook die wil van die Here is, soos wat Hy die mensdom in hierdie bedeling in ŉ verskeidenheid van volke, nasies en bevolkingsgroepe geskep het. Dit beteken dat die Afrikaner trots kan wees, maar nie meerderwaardig nie en ander etnisiteite respekteer – die liefdesbeginsel van God bo almal en jou naaste soos jouself.
Hierdie perspektief word gestel soos wat dit uit die Woord gesien word en wil daaroor nie in dogmatiese argumentering verval word nie. Kom ons bly by die Gelofte en die betekenis daarvan vir Afrikanervolk.
Ons sien uit na die deelname van bona fide belanghebbendes.
Wat het destyds in die struggle geledere gebeur?
Cope-leier Mosiuoa Lekota het behoorlik in die Parlement die kat in die duiwehok losgelaat toe hy beweer het pres. Cyril Ramaphosa het in die sewentigerjare die struggle verraai deur samewerking met die destydse Veiligheidspolisie. Die EFF het hom hieroor ŉ lang en staande ovasie gegee, terwyl die ANC ooglopend inmekaar gekrimp het.
Ramaphosa het die bewering kategories ontken en die ANC het verklaar dat hulle by hul leier staan, maar die vraag op almal se lippe is waarom Lekota juis nou bykans 40 jaar later hierdie ou koeie ophaal?
Estina (weer) oopgevlek
Die tweede groot nuusstorie was die onthulling deur Volksblad dat die totale bedrag van R334 202 652 van Julie 2014 tot April 2016 aan die Gupta-maatskappy Estina oorbetaal is vir “bedryf” van die suiwelplaas in die Vrede-distrik. Verreweg die meeste van hierdie geld is direk oorgeplaas in ŉ Gupta-rekening by die Bank van Baroda in Indië.
Verlede jaar is senior amptenare van die Vrystaatse Dept. van Landbou, sommige van die Gupta-broers en Duduzane Zuma aangekla vir hierdie korrupsie en geldwassery, maar alle klagtes is later teruggetrek, sodat niemand tans tereg staan nie – en wat moontlik wys hoe diep die tentakels van korrupsie tot selfs in die regterlike gesag strek.
Nou word vanuit opposisiegeledere en die hoofstroommedia daarop aangedring dat die Estina-saak opnuut ondersoek word met die oog op vervolging van almal verantwoordelik en dat intussen veral voormalige Vrystaatse premier en huidige sekretaris-generaal van die ANC Ace Magashule en voormalige LUR vir Landbou Mosebenzi Zwane voor Zondo-kommissie kom getuig. Hier is beslis nog ŉ katnes wat wag om oopgesteek te word – met waarskynlike gevolge dat hooggeplaastes in die oranje klere van die DKD gaan opeindig.
Eskom: Wat is aan en wat is af
Die groot nuusstorie die afgelope week is Eskom en wat is aan en wat is af wat dit betref. dit lyk asof die nasionale kragvoorsiener wankel, maar die groot hoop is blykbaar dat die Minister van Finansies in die Begroting op 20 Februarie 19 ŉ finansiële reddingspakket uit die hoed sal pluk, maar hy worstel egter met die probleem dat die SAID R38 miljard te min ingesamel het. Terselfdertyd was die berig op sosiale media – en wat nog nie gerepudieer is nie – waarin daarop gewys word dat pres. Ramaphosa en Minister van Energie Jeff Radebe getroud is met twee susters van Patrice Motsepe, eienaar van ook die grootste energiemaatskappy in die land African Rainbow Energy & Power (AREP).
Van laasgenoemde is Brian Dames, vorige Eskom hoof, die uitvoerende hoof. Die opbreek van Eskom in drie maatskappye, Opwekking, Transmissie en Verspreiding, pas na bewering perfek in by die strategie van AREP
Intussen het Radebe tot nou geweier om die name bekend te maak van die suksesvolle tenderaars onder die jongste rondte vir onafhanklike energieverskaffers met totale pakket van R56 miljard. Presies hoe alles moontlik inmekaar pas, word verduidelik by hierdie stemgreep.
Hopetown Skou 2019
Reeds vir jare is die Hopetown Landbouskou die mees suksesvolle plattelandse skou in die Bo-Karoostreek. Vanjaar word die Skou vanaf 13 tot 16 Februarie aangebied en steeds is die ingesteldheid van die Skoukomitee dat die identiteit dié van ŉ skou is en nie ŉ fees nie, omrede spesifiek erkenning gegee word aan die landbougemeenskap. As sulks bied die Skou ŉ spieëlbeeld van die landbou in die streek – besproeiing, droëland en veebedryf – terwyl verskeie streeks- en nasionale perdekampioenskappe vanjaar weer by die Skou aangebied word.
Daar is ook talle landbou-uitstallings van o.m. trekkers en implemente, asook van aspekte soos lamdosering, planttoerusting en skaapskeertegnieke. Heel gepas is OVK as die grootste landbou-maatskappy in die streek vanjaar weer die hoofborg met finansiële ondersteuning wat onontbeerlik vir suksesvolle aanbieding van die Skou is.
Vir die gefinaliseerde Skouprogram, besoek die Facebookblad van die Skou.
Blog vir Christelike Afrikaanse onderwys
Skole in die huidige SA het ongelukkig moreel, fisies en polities feitlik ŉ slagveld geword, met veral Christelike Afrikaanse onderwys in die spervuur. Wat hierdie negatiewe verwikkeling des te meer krities maak, is omdat die leerlinge van vandag die leiers van môre is.
In die lig hiervan het Ditsem Nuus ŉ spesiale blog geloods waar die onderwerp Christelike Afrikaanse onderwys in die weegskaal gedebatteer kan word.
Besoek gerus hierdie blog en sê jou sê! Verskeie interessante insette is reeds gemaak.
Laat die debat loop sodat by ŉ sinvolle toekoms uitgekom kan word!
Wetsontwerp op Haatspraak
Die Wetsontwerp op Haatspraak en Rassisme wat op 29 Maart 2018 gepubliseer is en nou feitlik die hele grondwetlike roete deurloop het, is tans oop vir openbare kommentaar tot 15 Februarie 2019.Hierdie wet tas basiese mensevryhede drasties aan en is in wese suiwer kommunisties.
Vir meer inligting en om kommentaar te lewer besoek www.forsa.org.za.
Die klug van grondhervorming 2
Die afgelope tyd het die klug van grondhervorming nog duideliker na vore gekom met die onthulling dat die Spesiale Ondersoekeenheid (SOE) bevind het dat die grondhervormingsproses van die staat die afgelope sowat 10 jaar vrot van korrupsie was en steeds is. O.a. is bevind dat talle van die sg. ‘begunstigdes’ nog nooit eens op ŉ plaas was nie, weet hulle nie eens hulle besit nou plase nie, of het van hulle reeds afgesterf voordat hulle eienaars geword het.
In ander gevalle het amptenare van die Dept. van Grondhervorming plase aan hulself of hul familie en vriende toegeken en is die aansoekvorms nie eens volledig ingevul nie. ŉ Totaal van 58 plase ter waarde van sowat R150 miljoen is teruggegee aan die staat en ŉ verdere 37 is onder kuratorskap geplaas hangende ondersoeke. Die koerante onthul ook dat die SOE-verslag al 11 maande op die lessenaar van Pres. Cyril Ramaphosa lê, sonder dat iets wesentlik daar omtrent gedoen is.
In samehang met die SOE-verslag is daar natuurlik al lankal met die nodige syfers bewys dat daar soveel onbenutte grond in staatsbesit is, dat onteiening sonder vergoeding glad nie nodig sal wees nie. Nog feite wat op die tafel geplaas is, is dat sowat 90% van “grondbegunstigdes eerder kontant bo grond verkies, terwyl die mislukkingskoers onder begunstigde boere 90% plus is.
Daarby het dr. Corné Mulder van die VF Plus einde verlede jaar in 'n voorlegging in die Parlement in detail uiteengesit hoe die resultate van die openbare deelnameproses oor die voorstel van grondonteiening sonder vergoeding op ondemokratiese en gekontamineerde wyse deur die Parlement gestoomroller is. Verlede maand is voor die Zondo-kommissie getuig dat die voorsitter van die Grondwet Hersieningskomitee, Vincent Smith, ŉ begunstigde van Bosasa was, 'n feit wat sy integriteit in ŉ sleutelproses ernstig inkrimineer.
Dit alles is natuurlik bo en behalwe die feit dat geen bewyse nog op die tafel geplaas is van sg. diefstal deur blankes van grond van swartmense nie. Al hierdie feite behoort saamgelees te word met artikel 5(5)(b) van die Wetsontwerp op Onteiening, wat stipuleer dat onder eiendom moet verstaan word alle eiendom en roerende bates.
Die slotsom uit hierdie breë prentjie is onvermydelik dat die hele grondhervormingsaangeleentheid in SA ŉ kunsmatige klug en 'n onregmatige en korrupte slenter is gemik daarop om blankes in die land van hul eiendom te vervreem en hulle inderwaarheid uit die land te dwing. Daarom behoort hierdie situasie gesien te word vir wat dit werklik is en behoort blankes juridies, regmatig en moreel vas te staan en die proses met alle mag te beveg.
Staatsrede 2019: uitstaande punte
Die volgende is uitstaande punte van die Staatsrede wat pres. Cyril Ramaphosa gisteraand in die parlement gelewer het:
Die president het geen verwysing gemaak na die leerlinge (blank) wat gesterf het in die Driehoek-tragedie nie, terwyl hy melding gemaak het van swart leerlinge wat in puttoilette gesterf het. – ‘n aanduiding van hoe min blankes vir die ANC-regering tel.
Ramaphosa sê hy wil 274 000 werksgeleenthede per jaar skep, maar intussen betree jaarliks 800 000 Matrikulante die arbeidsmark met min of geen werksvooruitsigte nie.
Ramaphosa sê hy wil die spioenasiedienste van die land uitbrei, maar vraag kom op teen wie is hierdie dienste gemik? Is hy dalk bang vir blanke samewerking met die buiteland indien die wankelende ANC-staat sou inplof?
8 Mei is aangekondig as stemdag vir die 2019 algemene verkiesing.
Ramaphosa het gesê dat Eskom gaan in drie maatskappye verdeel word – kragopwekking, transmissie en verspreiding.
In kommentaar het die VF Plus die Staatsrede bestempel as “ ‘n goeie samevatting van die land se probleme sonder om ‘n enkele oplossing te bied”.
In hul reaksie het die DA die eerste jaar van pres. Ramaphosa in sy amp as “State of No Action” bestempel.
Bosasa: Rasselektiewe inhegtenisname
Nadat voor die Zondo-kommissie die mees skrikwekkende getuienis oor korrupsie in die SA geskiedenis aangehoor is het die valke as die vervolgings arm van die regering toegeslaan en vyf blanke, hoofsaaklik handlangers/fluitjieblasers, in hegtenis geneem, maar die eintlike organiseerders/ontvangers/ringleiers loop onaangeraak rond. Die vyf wat op 6 Februarie in hegtenis geneem is, is Angelo Agrizzi (voormalige bestuurshoof van Bosasa en die groot fluitjieblaser), Patrick Gillingham (voormalige finansiële hoof van die DKD), Andries van Tonder (voormalige finansiële hoof van Bosasa), Frans Vorster (voormalig Bosasa-werknemer) en Carlos Bonifacio (huidige hoofrekenmeester van Bosasa).
Op 7 Februarie is Linda Mti (voormalige hoof van die DKD) ook in hegtenis geneem, maar daar is nog geen teken dat die groot name wat in die getuienis pertinent uitgewys is, soos Jacob Zuma, Gavin Watson, Nomvula Mokonyane, Dudu Myeni, Gwede Mantashe en andere ook gegryp gaan word nie. Die feit dat tot nou slegs blankes, met een swarte as ‘n enkele uitsondering, aangekla word, is uiters verdag en dui op blatante rassisme deur die Valke en hul toutjietrekkers.
Skep gerus moed uit hierdie kort geestelike videogreep
Wat gaan aan met SANW?
Wat gaan aan met die SA Nasionale Weermag? Die koerant Daily Maverick berig dat die Weermag net 1 van 3 duikbote in werkende toestand het, 1 van 4 fregatte en 4 van 26 straalvegters, asook dat 80% van die begroting vir salarisse gaan. Daarby is daar blykbaar tekort aan brandstof, ammunisie en dissipline.
Wat sê dit van die voortbestaan van die Weermag, die beskerming van ons land teen eksterne vyande en van die toekomstige verhouding tussen die vryheidgesinde Afrikaner en die ANC?
Bladsy 7 van 97